ai4bharat/Pralekha huggingface dataset:
ఆర్థిక మంత్రిత్వ శాఖ
తమిళనాడులో ఆదాయపన్ను విభాగం సోదాలు
తమిళనాడులోని ఎరోడ్కు చెందిన ఓ బృందం కేసులో; ఎరోడ్, చెన్నైలోని 15 ప్రాంతాల్లో ఆదాయపన్ను విభాగం తనిఖీలు చేపట్టింది. ఈ బృందం, ప్రభుత్వ పనులను చేపట్టే ప్రముఖ కాంట్రాక్టర్. తీర ప్రాంత నిర్మాణాల్లో ప్రసిద్ధి పొందడంతోపాటు, బస్సుల రవాణా, వివాహ మంటపాల నిర్వహణ, ఆహార మసాలాల వ్యాపారాల్లోనూ ఉంది.
తనిఖీల్లో భాగంగా, లెక్కల్లో చూపని రూ.21 కోట్లను ఆదాయపన్ను అధికారులు స్వాధీనం చేసుకున్నారు. కొనుగోళ్లు, కాంట్రాక్టు పనుల ఖర్చులను ఖాతా పుస్తకాల్లో ఈ బృందం భారీగా చూపిందని తేల్చారు. పంపిణీదారులు, ఉప గుత్తేదారులకు చేసిన ఈ ఖర్చులపై నిత్యం నగదు వసూళ్లు పొందారని నిర్ధరించారు. ఆ విధంగా దాదాపు రూ.700 కోట్లు పోగేసి, స్థిరాస్తి వ్యాపారంలో, వ్యాపార విస్తరణల కోసం ఉపయోగించారని అధికారులు కనుగొన్నారు. అంతేగాక, తమ వద్ద దాదాపు రూ.150 కోట్ల మేర లెక్కల్లో చూపని ఆస్తులు ఉన్నట్లు గుత్తేదారు బృందం అంగీకరించింది.
మొత్తం రూ.700 కోట్ల లెక్కల్లో చూపని ఆదాయాన్ని కనుగొనడంతోపాటు, రూ.21 కోట్ల నగదును అధికారులు జప్తు చేశారు. దర్యాప్తు కొనసాగుతోంది.
ఆర్థిక మంత్రిత్వ శాఖ
డైరెక్టరేట్ జనరల్ ఆఫ్ జీ ఎస్ టీ ఇంటెలిజెన్స్  మరియు నేషనల్ ఫోరెన్సిక్ సైన్సెస్ విశ్వవిద్యాలయం  డిజిటల్ ఫోరెన్సిక్ ల్యాబొరేటరీల ఏర్పాటు కోసం అవగాహన ఒప్పందం పై సంతకం చేశాయి.
డైరెక్టరేట్ జనరల్ ఆఫ్ జిఎస్టి ఇంటెలిజెన్స్  మరియు నేషనల్ ఫోరెన్సిక్ సైన్సెస్ యూనివర్శిటీ  ఈ రోజు సమాచారం మరియు విజ్ఞాన మార్పిడి, సాంకేతిక పురోగతి మరియు ఈ రంగంలో నైపుణ్యాభివృద్ధితో పాటు డిజిటల్ ఫోరెన్సిక్ ప్రయోగశాలల ఏర్పాటుకు అవగాహన ఒప్పందం పై సంతకం చేశాయి. డిజిటల్ ఫోరెన్సిక్స్. ఎంఓయుపై శ్రీ సుర్జిత్ భుజబల్, ప్ర. డైరెక్టర్ జనరల్, డీ జీ జీ ఐ మరియు డాక్టర్ జే. ఎం. వ్యాస్, వైస్ ఛాన్సలర్, ఎన్ ఎఫ్ ఎస్ యూ, గాంధీనగర్ లు అవగాహన ఒప్పందం పై సంతకం చేశారు.
డీ జీ జీ ఐ, పరోక్ష పన్నులు మరియు కస్టమ్స్  సెంట్రల్ బోర్డ్ కింద సమాచార సేకరణ మరియు వ్యాప్తికి మరియు జీ ఎస్ టీ ఎగవేతను తనిఖీ చేయడానికి అవసరమైన చర్యలు తీసుకోవడానికి కృషి చేసే అత్యున్నత గూఢచార సంస్థ. ఎన్ ఎఫ్ ఎస్ యూ, ఫోరెన్సిక్ సైన్సెస్ మరియు సంబంధిత రంగాలలో అధ్యయనాలు మరియు పరిశోధనలను ప్రోత్సహించడానికి భారత పార్లమెంటుచే స్థాపించబడిన జాతీయ ప్రాముఖ్యత కలిగిన సంస్థ. ఎన్ ఎఫ్ ఎస్ యూ ఫోరెన్సిక్ సైన్సెస్ రంగంలో మొట్టమొదటి మరియు ఏకైక సంస్థ. డిజిటల్ ఫోరెన్సిక్స్ రంగంలో అత్యాధునిక సాంకేతికతను కలిగిన అలాగే డిజిటల్ సాక్ష్యాలను అధ్యయనం చేయడానికి మరియు విశ్లేషించే సామర్థ్యాలను కలిగివున్న సంస్థ. దీనిని డిజిటల్ ఫోరెన్సిక్స్ రంగంలో ఎన్ఫోర్స్మెంట్ డైరెక్టరేట్, డీ ఆర్ డీ ఓ మరియు సెంట్రల్ బ్యూరో ఆఫ్ ఇన్వెస్టిగేషన్ వంటి వివిధ జాతీయ ఏజెన్సీలతో పాటు అనేక దేశాల సంస్థల సహకారం తో ఏర్పాటు చేశారు.
సీ బీ ఐ సీ కి చెందిన ప్రధాన పరిశోధన విభాగం డీ జీ జీ ఐ, గణనీయమైన పన్ను ఎగవేతను గుర్తించడానికి, భారీ నకిలీ ఇన్వాయిస్ రాకెట్లను ఛేదించడానికి, ఈ కేసుల్లో చాలా మంది సూత్రధారులను అరెస్టు చేయడానికి, డేటా అనలిటికల్ టూల్స్ మరియు అత్యాధునిక సాంకేతికతలను విస్తృతంగా ఉపయోగిస్తుంది. ఈ అవగాహన ఒప్పందము ద్వారా దర్యాప్తు మరియు డిజిటల్ ఫోరెన్సిక్స్ రంగంలో డీ జీ జీ ఐ కి మరింత బలం చేకూరుతుంది. సమర్థవంతమైన ప్రాసిక్యూషన్లను ప్రారంభించడం మరియు దోషుల నేరారోపణలను సమీకరించడం లో ఏజెన్సీకి సహాయం చేస్తుంది. తీవ్రమైన పన్ను ఎగవేత నేరస్థుల యొక్క శీఘ్ర మరియు సమర్థవంతమైన నేరారోపణలు ప్రభుత్వ ఆదాయాలను ఎగవేసే, తప్పించుకునే ఖాళీలను పూరించడం ద్వారా సురక్షితం చేయడమే కాకుండా నిజాయితీ గల పన్ను చెల్లింపుదారులకు న్యాయమైన పన్ను విధానాన్ని నిర్ధారించడం ద్వారా వాణిజ్య సౌలభ్యాన్ని నిర్ధారిస్తాయి. అవసరమైన భౌతిక మౌలిక సదుపాయాలు, నైపుణ్యాలు మరియు డిజిటల్ ఫోరెన్సిక్లో ఎలా ఉండాలో తెలుసుకోవడం కోసం డీ జీ జీ ఐ కి ఇది ఒక ముఖ్యమైన దశ.
డిజిజిఐ మరియు ఎన్ఎఫ్ఎస్యు డిజిటల్ ఫోరెన్సిక్ లాబొరేటరీలను స్థాపించడానికి అలాగే పరిశోధన మరియు శిక్షణ కార్యక్రమాలలో సహకరించుకోవడానికి మరియు ఒకరికొకరు సాంకేతిక సహాయాన్ని అందించడాన్ని ఈ ఎమ్ఒయు సులభతరం చేస్తుంది.
ప్రధాన మంత్రి కార్యాలయం
జపాన్ పర్యటన నేపథ్యంలో - ప్రధానమంత్రి ప్రకటన
జపాన్ ప్రధానమంత్రి గౌరవనీయులు శ్రీ ఫుమియో కిషిడా ఆహ్వానం మేరకు, నేను 2022 మే నెల 23, 24 తేదీలలో జపాన్ లో పర్యటిస్తున్నాను.
14వ భారత-జపాన్ వార్షిక శిఖరాగ్ర సమావేశం సందర్భంగా, 2022 మార్చి నెలలో, ప్రధానమంత్రి కిషిదాకు ఆతిథ్యం ఇవ్వడం నాకు చాలా ఆనందాన్ని కలిగించింది. నా టోక్యో పర్యటనలో భాగంగా, భారత-జపాన్ ప్రత్యేక వ్యూహాత్మక, అంతర్జాతీయ భాగస్వామ్యాన్ని బలోపేతం చేసే లక్ష్యంతో. మా సంభాషణను మరింత కొనసాగించాలని ఎదురుచూస్తున్నాను.
జపాన్ లో, క్వాడ్ నాయకులతో జరిగే రెండవ వ్యక్తిగత సదస్సు లో కూడా పాల్గొంటాను. ఇది క్వాడ్ కార్యక్రమాల పురోగతిని సమీక్షించడానికి నాలుగు క్వాడ్ దేశాల నాయకులకు అవకాశం కల్పిస్తుంది. ఇండో-పసిఫిక్ ప్రాంతంలోని పరిణామాలు, పరస్పర ఆసక్తి ఉన్న ప్రపంచ సమస్యల గురించి కూడా ఈ సందర్భంగా మేము పరస్పరం అభిప్రాయాలు తెలియజేసుకుంటాము.
నేను అధ్యక్షుడు జోసెఫ్ బిడెన్తో ద్వైపాక్షిక సమావేశాన్ని నిర్వహిస్తాను. అక్కడ మేము అమెరికాతో మా బహుముఖ ద్వైపాక్షిక సంబంధాలను మరింత పటిష్టం చేసుకోవడం గురించి చర్చిస్తాము. ప్రాంతీయ అభివృద్ధి, సమకాలీన ప్రపంచ సమస్యలపై కూడా మేము మా సంభాషణను కొనసాగిస్తాము.
కొత్తగా ఎన్నికైన ఆస్ట్రేలియా ప్రధానమంత్రి ఆంథోనీ అల్బనీస్ తొలిసారిగా క్వాడ్ నాయకుల సదస్సులో పాల్గొంటున్నారు. సమగ్ర వ్యూహాత్మక భాగస్వామ్యం కింద భారత-ఆస్ట్రేలియా దేశాల మధ్య బహుముఖ సహకారం, పరస్పర ఆసక్తి ఉన్న ప్రాంతీయ, అంతర్జాతీయ సమస్యలను ఆయనతో చర్చించే అవకాశమున్న ద్వైపాక్షిక సమావేశం కోసం నేను ఎదురుచూస్తున్నాను.
భారత, జపాన్ దేశాల మధ్య ఆర్థిక సహకారం మా ప్రత్యేక వ్యూహాత్మక, అంతర్జాతీయ భాగస్వామ్యంలో ముఖ్యమైన అంశం. మార్చి లో జరిగిన సమావేశం సందర్భంగా, ప్రధానమంత్రి కిషిడా మరియు నేను జపాన్ నుండి భారతదేశానికి వచ్చే ఐదేళ్లలో ఐదు ట్రిలియన్ల జపాన్ ఎన్ ల మేర, ప్రభుత్వ, ప్రైవేట్ పెట్టుబడులు, ఆర్ధిక సహకారం సాధించాలనే మా ఉద్దేశాన్ని ప్రకటించాము. రేపు జరిగే పర్యటన సందర్భంగా, ఈ లక్ష్య సాధనలో, ఇరు దేశాల మధ్య ఆర్థిక సంబంధాలను మరింత బలోపేతం చేసే లక్ష్యంతో నేను జపాన్ వ్యాపారవేత్తలతో సమావేశమవుతాను.
జపాన్ తో మన సంబంధాలలో ముఖ్యమైన పాత్ర పోషిస్తున్న దాదాపు 40,000 మంది భారతీయ సంతతి సభ్యులు జపాన్ లో ఉన్నారు. వారితో సంభాషించడానికి నేను ఎదురుచూస్తున్నాను.
సమాచార, ప్రసార మంత్రిత్వ శాఖ
ఎన్వైకెఎస్ ఆధ్వర్యంలో చార్మినార్ లో ‘క్లీన్ ఇండియా’ కార్యక్రమం
‘ఆజాదీ కా అమృత్ మహోత్సవం’లో భాగంగా యువజన వ్యవహారాలు, క్రీడల మంత్రిత్వ శాఖ ఆధ్వర్యంలోని నెహ్రూ యువ కేంద్ర సంస్థ  ‘క్లీన్ ఇండియా’ ప్రచారంలో భాగంగా సోమవారం నాడు హైదరాబాద్ లోని చార్మినార్ వద్ద స్వచ్ఛ్ భారత్ కార్యక్రమాన్ని నిర్వహించారు. ఈ కార్యక్రమంలో ఎన్వైకెఎస్, ఎన్ఎస్ఎస్ వాలంటీర్లు చారిత్రక కట్టడమైన చార్మినార్ పరిసర ప్రాంతాల నుండి వ్యర్థ ప్లాస్టిక్ పదార్థాలను సేకరించారు.
ఈ సందర్భంగా ఎన్.వై.కె.ఎస్ ప్రాంతీయ సంచాలకులు శ్రీ సత్య ప్రకాశ్ పట్నాయక్ మాట్లాడుతూ, దేశవ్యాప్తంగా కేంద్ర ప్రభుత్వం నిర్వహిస్తున్న ‘క్లీన్ ఇండియా’ కార్యక్రమంలో భాగంగా ఎన్వైకెఎస్, ఎన్ఎస్ఎస్ వాలంటీర్లు తెలంగాణాలోని పలు జిల్లాల్లో స్వచ్ఛంద కార్యక్రమాలు చేపడుతున్నట్లు తెలియ జేశారు.
ఈ ‘క్లీన్ ఇండియా’ కార్యక్రమంలో భాగస్వాములైన యువ కార్యకర్తలతో జిల్లా యూత్ అధికారి కుష్బు గుప్తా స్వచ్ఛ భారత్ ప్రతిజ్ఞ చేయించారు.
భారత స్వాతంత్య్ర 75 సంవత్సరాల స్మారకార్థం ‘ఆజాదీ కా అమృత్ మహోత్సవ్’లో భాగంగా పరిశుభ్రతపై అవగాహన కల్పించడమే లక్ష్యంగా ఈ ‘క్లీన్ ఇండియా’ కార్యక్రమాన్ని భారత ప్రభుత్వం ప్రారంభించింది. సుమారు 744 జిల్లాలలో 6 లక్షల గ్రామాలలో 2.5 లక్షల యువ కార్యకర్తలు ఈ ‘క్లీన్ ఇండియా’ కార్యక్రమంలో భాగం అవుతున్నట్లు ఎన్.వై.కె.ఎస్ రాష్ట్ర సంచాలకులు శ్రీ అంశుమన్ ప్రసాద్ దాస్ అన్నారు.
జిహెచ్ఎంసి డిప్యూటీ కమిషనర్ శ్రీ సూర్య కుమార్, చార్మినార్ కార్పొరేటర్ శ్రీ సోహైల్ ఖాద్రీ, జిహెచ్ఎంసి డిఇఇ శ్రీ ఎ. శ్రీనివాస్, సెట్విన్ డైరెక్టర్ శ్రీ వేణుగోపాల్ ఈ కార్యక్రమానికి అతిథులుగా పాల్గొన్నారు. ఎన్.వై.కె.ఎస్, ఎన్ఎస్ఎస్ అధికారులు, సుమారు 150 మంది వాలంటీర్లు ఈ కార్యక్రమంలో పాల్గొన్నారు.
ప్రధాన మంత్రి కార్యాలయం
మహాత్మ గాంధీ ప్రతిమ వద్ద ప్రధానమంత్రి పుష్పాంజలి తాలూకు పత్రికా ప్రకటన
రోమ్ నగరం లోని పియాజా గాంధీ వద్ద గల మహాత్మ గాంధీ ప్రతిమ దగ్గర ప్రధాన మంత్రి శ్రీ నరేంద్ర మోదీ పుష్పాంజలి ఘటించారు.
తదనంతరం, ప్రధాన మంత్రి అక్కడ కు పెద్ద సంఖ్య లో తరలి వచ్చిన ప్రవాసీ భారతీయుల కు అభివాదం కూడా చేశారు.
(
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాలకు కేంద్ర ప్రభుత్వం; ఉచితంగా ఇచ్చిన టీకా డోసులు 16.33 కోట్లు
ఇంకా రాష్టాల దగ్గర ఉన్న టీకా డోసులు కోటి; వచ్చే 3 రోజుల్లో రాష్ట్రాలకు
అందనున్న 19 లక్షలకు పైగా టీకా డోసులు
కోవిడ్ సంక్షోభాన్ని అరికట్టటంలో టీకాలివ్వటాన్ని ఒక అత్యంత కీలకమైన శంగా భారత ప్రభుత్వం భావిస్తోంది. పరీక్షలు
చేయటం, సోకే అవకాశం ఉన్నవారి ఆచూకీ పట్టటం, చికిత్స అందించటం అనే వ్యూహానికి కొనసాగింపుగా టీకాలమీద
ప్రత్యేక దృష్టి సారించిందింది. సమర్థవంతంగా వ్యాధి నియంత్రణ కోసం అనేక కార్యకలాపాలు చేపట్టింది. ఇప్పటివరకు
అంటే ఈ ఉదయం 8 గంటలవరకు అందుబాటులో ఉన్న సమాచారాన్ని బట్టి రాష్టాలకు, కేంద్రపాలిత ప్రాంతాలకు ఉచితంగా
16.33 కోట్లకు పైగా  టీకా డోసులు అందించింది. ఇందులో వృధా అయిన డోసేజీలతో సహా వాడుకున్నది
15,33,56,503 డోసులు కాగా రాష్టాలు, కేంద్ర పాలిత ప్రాంతాల దగ్గర ఇంకా కోటికి పైగా  డోసులు ఉన్నాయి.
వచ్చే మూడు రోజుల్లో రాష్టాలకు, కేంద్రపాలిత ప్రాంతాలకు దాదాపు 20 లక్షల డోసులు  అందబోతున్నాయి.
నౌకారవాణా మంత్రిత్వ శాఖ
తీరప్రాంత షిప్పింగ్ ట్రాఫిక్
గత మూడు సంవత్సరాలలో తీరప్రాంత షిప్పింగ్ ట్రాఫిక్ వివరాలు క్రింది విధంగా ఉన్నాయి:
|
|
గత మూడు సంవత్సరాలుగా కోస్టల్ షిప్పింగ్ ట్రాఫిక్ 
|
|
కోస్టల్ కార్గో
|
|
2020-21
|
|
2021-22
|
|
2022-23
|
|
మొత్తం 
|
|
114
|
|
133
|
|
151
సాగరమాల కార్యక్రమం కింద, సాంప్రదాయ భూ-ఆధారిత రవాణా నుండి తీరప్రాంత షిప్పింగ్ మోడ్కు సరుకు రవాణాను మార్చడానికి వివిధ కార్యక్రమాలు మరియు ప్రాజెక్టులు చేపట్టబడ్డాయి. తీరప్రాంత షిప్పింగ్ ద్వారా సరుకు రవాణాను మెరుగుపరచడానికి ప్రభుత్వం ఈ క్రింది చర్యలు తీసుకుంది:
 సముద్రం/జాతీయ జలమార్గాల ద్వారా సరుకు రవాణా/ప్రయాణికులను ప్రోత్సహించడానికి సాగర్ మాల ప్రోగ్రామ్ కింద కోస్టల్ బెర్త్ పథకం మౌలిక సదుపాయాల కల్పనకు ఆర్థిక సహాయం అందిస్తుంది. సాగరమాల కార్యక్రమం కింద కోస్టల్ బెర్త్లు, రో-రో/రో-పాక్స్ జెట్టీలు, ప్యాసింజర్ జెట్టీల అభివృద్ధికి రూ.2985 కోట్ల విలువైన 75 ప్రాజెక్టులు మంజూరు చేయబడ్డాయి. వీటిలో రూ.849 కోట్ల విలువైన 15 ప్రాజెక్టులు పూర్తయ్యాయి.
(ii బయటకు పోయే రవాణా కోసం ట్రాన్స్షిప్మెంట్ పోర్ట్ల వద్ద ఎక్సిం కంటైనర్లు మరియు ఖాళీ కంటైనర్లను తీసుకువెళ్లడానికి కంటైనర్ ఓడలకు మర్చంట్ షిప్పింగ్ చట్టంలోని సెక్షన్ 407 కింద లైసెన్సింగ్ సడలింపు ఇవ్వబడింది; మరియు వ్యవసాయం, మత్స్య, ఉద్యానవనాలు, ఎరువులు మరియు జంతు ఉత్పత్తుల వస్తువులను రవాణా చేసే విదేశీ జెండా నౌకలకు ఈ సరుకులు తీరప్రాంతం ప్రారంభంలో ఓడలో కనీసం 50% సరుకును కలిగి ఉంటాయి.
 తీరప్రాంత సరుకు రవాణా నౌకలకు ఓడ మరియు సరుకు రవాణా సంబంధిత ఛార్జీలపై ప్రధాన నౌకాశ్రయాలు 40% తగ్గింపును అందిస్తాయి.
 తీరప్రాంత నౌకల కోసం తీరప్రాంత నౌకల టర్నరౌండ్ సమయాన్ని తగ్గించడానికి మరియు వాటి వినియోగాన్ని మెరుగుపరచడానికి ప్రాధాన్య బెర్తింగ్ విధానం ప్రకటించారు.
 భారతీయ పతాక నౌకల్లో ఉపయోగించే బంకర్ ఇంధనాలపై జీ ఎస్ టీ ని 18% నుండి 5%కి తగ్గించడం.
 ఓడరేవుల వద్ద తీరప్రాంత కార్గోను వేగంగా తరలించడానికి గ్రీన్ ఛానల్ క్లియరెన్స్ ప్రవేశపెట్టబడింది.
 కోస్టల్ షిప్పింగ్ లేదా లోతట్టు నీటి రవాణా ద్వారా సబ్సిడీ యూరియా మరియు పీ & కే ఎరువుల ప్రాథమిక తరలింపుపై సరుకు రవాణా సబ్సిడీని రీయింబర్స్మెంట్ చేయడానికి అనుమతించబడింది.
 అన్ని ప్రధాన మరియు నాన్-మేజర్ ఓడరేవులలో సరుకును వేగంగా తరలించడం కోసంమొదటి మరియు చివరి మైలు రహదారి మరియు రైలు కనెక్టివిటీని మెరుగుపరచడానికి ప్రాజెక్ట్లు కూడా గుర్తించబడ్డాయి. ఈ ప్రాజెక్టులను అమలు చేయడానికి రైల్వే మంత్రిత్వ శాఖ మరియు రోడ్డు రవాణా మరియు రహదారుల మంత్రిత్వ శాఖతో ఓడరేవులు, నౌకాయాన మరియు జలమార్గాల మంత్రిత్వ శాఖ కలిసి పని చేస్తోంది.
కేంద్ర ఓడరేవులు, నౌకాయాన మరియు జలమార్గాల శాఖ మంత్రి శ్రీ సర్బానంద సోనోవాల్ ఈరోజు లోక్సభకు లిఖితపూర్వక సమాధానంలో ఈ సమాచారాన్ని అందించారు.
(Visitor Counter : 39
ఆరోగ్య, కుటుంబ సంక్షేమ మంత్రిత్వ శాఖ
141.37 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 32 లక్షలకు పైగా డోసులు నిర్వహణ
98.40 శాతానికి చేరిన రికవరీ రేటు; 2020 మార్చి నుంచి ఇది గరిష్ట స్థాయి
గత 24 గంటల్లో 6,987 కొత్త కేసులు నమోదు
దేశవ్యాప్త క్రియాశీల కేసుల సంఖ్య 76,766
వారపు పాజిటివిటీ రేటు  గత 42 రోజులుగా 1 శాతం కంటే తక్కువ
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 32,90,766 డోసులతో కలిపి, 141.37 కోట్ల డోసులను  టీకా కార్యక్రమం అధిగమించింది. 1,50,19,426 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,86,889
|
|
రెండో డోసు
|
|
96,78,711
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,84,805
|
|
రెండో డోసు
|
|
1,68,32,147
|
|
18-44 ఏళ్ల వారు
|
|
మొదటి డోసు
|
|
49,31,81,327
|
|
రెండో డోసు
|
|
31,37,54,574
|
|
45-59 ఏళ్ల వారు
|
|
మొదటి డోసు
|
|
19,30,37,920
|
|
రెండో డోసు
|
|
14,54,97,411
|
|
60 ఏళ్లు పైబడినవారు
|
|
మొదటి డోసు
|
|
12,05,58,233
|
|
రెండో డోసు
|
|
9,24,60,408
|
|
మొత్తం
|
|
1,41,37,72,425
గత 24 గంటల్లో 7,091 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,42,30,354 కు పెరిగింది.
దేశవ్యాప్త రికవరీ రేటు 98.40 శాతానికి చేరింది. 2020 మార్చి నుంచి గరిష్ట స్థాయి.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 59వ రోజు కూడా 15,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 6,987 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 76,766. పాజిటివ్ కేసుల శాతం  కూడా 2020 మార్చి నుంచి కనిష్ట స్థాయి.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 9,45,455 పరీక్షలు చేశారు. దేశవ్యాప్తంగా ఇప్పటివరకు 67.19 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.62 శాతంగా ఉంది. గత 42 రోజులుగా 1 శాతం కంటే తక్కువగా నమోదవుతోంది. రోజువారీ పాజిటివిటీ రేటు 0.74 శాతంగా ఉంది. రోజువారీ పాజిటివిటీ రేటు గత 83 రోజులుగా 2 శాతం కంటే తక్కువగా, 118 రోజులుగా 3 శాతం కంటే తక్కువగా నమోదవుతోంది.
ప్రధాన మంత్రి కార్యాలయం
పద్మపురస్కారాల కార్యక్రమం లో పాలుపంచుకొన్న ప్రధాన మంత్రి
రాష్ట్రపతి భవన్ లో ఈ రోజు న నిర్వహించిన పద్మ పురస్కారాల ప్రదానం కార్యక్రమం లో ప్రధాన మంత్రి శ్రీ నరేంద్ర మోదీ పాలుపంచుకొన్నారు.
ప్రధాన మంత్రి ఒక ట్వీట్ లో -
‘‘ఈ రోజు న జరిగిన పద్మ పురస్కారాల ప్రదాన కార్యక్రమం విశిష్టులైన మరియు ప్రజల మధ్య ప్రశంసనీయమైన కార్యాల ను చేస్తున్న పురస్కార గ్రహీతల తో భేటీ అయ్యేందుకు లభించినటువంటి మరొక మహత్తర అవకాశం.’’ అని పేర్కొన్నారు.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
"అగ్నివీర్స్' సర్వీస్ అనంతర కొనసాగింపు - వారి సేవలు వినియోగించుకుంటామన్న టెలికాం శాఖ"
'అగ్నిపథ్ పథకం' కింద సాయుధ దళాలలో 'అగ్నివీర్స్' లను నాలుగేళ్ల పాటు నియామకంపై ప్రభుత్వం 14 జూన్ 2022న పరివర్తనాత్మక ప్రకటన చేసిన తర్వాత, టెలికాం శాఖ  అన్ని టెలికాం సర్వీస్ ప్రొవైడర్లతో  నేడు సమావేశాన్ని నిర్వహించింది. సాయుధ దళాలతో 4 సంవత్సరాల పాటు సేవలందించి బయటకు రానున్న శిక్షణ పొందిన 'అగ్నివీర్'ల ప్రతిభ, క్రమశిక్షణ మరియు నైపుణ్యాలను సాధారణంగా టెలికాం రంగం మరియు ముఖ్యంగా టీఎస్పీలు ఎలా ఉపయోగించుకోవాలనే దానిపై వివిధ మార్గాలను సమావేశంలో చర్చించారు. టెలికాం శాఖ సీనియర్ అధికారులతో పాటు మొత్తం 4 టీఎస్పీల  ప్రతినిధులు సమావేశానికి హాజరయ్యారు. దిల్లీలోని సంచార్ భవన్లో సభ్యులు  అధ్యక్షతన సమావేశం జరిగింది.
సమావేశ చర్చల్లో భాగంగా, 'అగ్నివీర్స్' నియామకం చేపట్టిన అనంతరం వారు చేయగలిగే ప్రాంతాలను గుర్తించారు. వీటిలో ఆప్టికల్ ఫైబర్ మెయింటెనెన్స్, ఎయిర్ కండిషనింగ్ పరికరాలు, మౌలిక సదుపాయాల సదుపాయం ముఖ్యంగా చివరి మైలు కనెక్టివిటీ, ఫైబర్ టు హోమ్ , కస్టమర్ ఇంటర్ఫేస్ ప్రాంతాలలో ఉన్నాయి. ఈ పథకం ఫలితంగా అందుబాటులోకి వచ్చే శిక్షణ పొందిన/నైపుణ్యం కలిగిన మరియు క్రమశిక్షణ కలిగిన యువత ప్రతిభను టెలికాం రంగంతో సహా దేశానికి ఒక ఆస్తిగా ఉండవచ్చని టీఎస్పీలు అంగీకరించాయి. టీఎస్పీలు వారికి కావల్సిన నిర్దిష్ట నిపుణత కలిగిన వాటికోసం త్వరలో తిరిగి చెప్పేందుకు నిర్ణయించారు. ఈ 'అగ్నివీర్లు' సాయుధ దళాలలో పనిచేసిన సమయంలో వారికి ఈ నిర్దిష్ట అంశాలు/ప్రాంతాల్లో శిక్షణ అందించగలిగితే, వారు తమ అగ్నిపథ్ సేవను పూర్తి చేసినప్పుడు వారు పరిశ్రమకు సిద్ధంగా ఉంటారని వారు తెలిపారు.
ఉక్కు మంత్రిత్వ శాఖ
స్పెషల్ కాంపెయిన్ 2.0 సందర్భంగా కేంద్ర ఉక్కు, గ్రామీణాభివృద్ధి శాఖ సహాయమంత్రి శ్రీ ఫగ్గన్ సింగ్ కులస్తే తో కలిసి సెయిల్ కార్పొరేట్ కార్యాలయాన్ని సందర్శించి కేంద్ర ఉక్కు, పౌర విమానయాన శాఖ మంత్రి శ్రీ జ్యోతిరాదిత్య సింథియా
కేంద్ర ఉక్కు, గ్రామీణాభివృద్ధి శాఖ సహాయమంత్రి శ్రీ ఫగ్గన్ సింగ్ కులస్తే తో కలిసి కేంద్ర ఉక్కు, పౌర విమానయాన శాఖ మంత్రి శ్రీ జ్యోతిరాదిత్య సింథియా బుధవారంనాడు న్యూఢిల్లీలోని స్టీల్ అథారిటీ ఆఫ్ ఇండియా లిమిటెడ్ కార్పొరేట్ కార్యాలయాన్ని సందర్శించారు. పర్యటన సందర్భంగా మంత్రులు కార్యాలయ భవనంలోని వివిధ అంతస్తులలో ఏర్పాటు చేసిన వివిధ డివిజన్లు, సెక్షన్లలో పరిశుభ్రత, పారిశుద్ధ్య పనుల పురోగతిని సమీక్షించారు. మంత్రుల వెంట సెయిల్ చైర్మన్ సోమా మోండల్, కంపెనీ డైరెక్టర్లు, ఉక్కు మంత్రిత్వ శాఖ సీనియర్ అధికారులు ఉన్నారు. పర్యటన సందర్భంగా సెయిల్ చేపట్టిన పారిశుద్ధ్య పనులను ప్రశంసించిన మంత్రులు, అన్ని సమయాలలో, అన్ని రంగాలలో ఒక జీవన విధానంగా అవలంబించాలని ఉద్యోగులను కోరారు.
భారత ప్రభుత్వం 2 అక్టోబర్ 2022న ప్రారంభించిన స్పెషల్ కాంపెయిన్ 2.0  నేపథ్యంలో మహారత్న కంపెనీ అయిన సెయిల్ కార్పొరేట్ కార్యాలయాన్ని మంత్రులిరువురు సందర్శించారు.
స్పెషల్ కాంపెయిన్ 2.0 కింద పారిశుద్ధ్యం, పరిశుభ్రతకు సంబంధించిన కార్యకలాపాలు, సమీక్ష & నిబంధనల సరళీకరించడం & ప్రక్రియలు, రికార్డు నిర్వహణ వ్యవస్థ సమీక్ష, స్థలాన్ని ఉపయోగకరంగా వినియోగించడం, వ్యర్ధ పదార్ధాల విసర్జన, పని ప్రదేశం అనుభవాన్ని పెంచడం వంటివాటిని సెయిల్కు సంబంధించిన అన్ని స్టీల్ ప్లాంట్లు, సెయిల్ యూనిట్లలో చేపడుతున్నారు.
పెట్రోలియం- సహజ వాయువుల మంత్రిత్వ శాఖ
శాస్త్రీయ సమాజానికి ఇన్నొవేట్ ఫర్ ఇండియా మంత్రం ఇచ్చిన ధర్మేంద్ర ప్రధాన; భారత్కు పోటీ ప్రయోజనాన్ని సృష్టిచవలసిందిగా కోరారు
భారత్ను ఆత్మ నిర్భర్ భారత్ను చేసేందుకు పోటీ ప్రయోజనాన్నిసృష్టించి, భారత్ కోసం ఆవిష్కరించవలసిందిగా  శాస్త్రీయ సమాజాన్ని పెట్రోలియం, సహజవాయువు, స్టీల్ శాఖ మంత్రి ధర్మేంద్ర ప్రధాన్ కోరారు.సైన్స్& టెక్నాలజీ, ఎర్త్ సైన్సెస్, ఆరోగ్యం, కుటుంబ సంక్షేమశాఖలు సంయుక్తంగా నిర్వహిస్తున్న 6వ ఇండియా ఇంటర్నేషనల్ సైన్స్ ఫెస్టివల్ 2020 ప్రారంభానికి ముందు మాట్లాడుతూ, ప్రపంచంలోనే అత్యుత్తమ సేవలను, వస్తువులను సృష్టించవలసిందిగా ఆయన శాస్త్రీయ సమాజానికి పిలుపిచ్చారు. ఈ కార్యక్రమ ఇతివృత్తం - స్వయం సమృద్ధ భారతం - ప్రపంచ సంక్షేమం.
ఏ సమాజ అభివృద్ధిలో శాస్త్రీయ, ఆవిష్కరణల పాత్రను నొక్కి చెపుతూ, మన వ్యవస్థలన బలోపేతంతో పాటుగా వైజ్ఞానిక జ్ఞానంలో పారిశ్రామిక సామర్థ్యం, అన్ని రంగాలలో ఆవిష్కరణలను మనం ఎలా అభివృద్ధి చేసుకోవాలో కోవిడ్-19 మహమ్మారి మరొకసారి రుజువు చేసిందని మంత్రి ప్రధాన్ చెప్పారు. ప్రధానమంత్రి నరేంద్ర మోడీ ఆత్మ నిర్భర్ దార్శనికతను రూపురేఖలను వివరిస్తూ, ఆత్మనిర్భర భారత్ అనే భారతదేశం అవసరమైన అవసరాలను నెరవేర్చడమే కాక అంతర్జాతీయ సమాజానికి కరదీపిక కూడానని, వాస్తవ స్ఫూర్తితో కూడిన వసుధైక కుటుబమని ఆయన చెప్పారు.
ఆర్థికాభివృద్ధికి, సామాజిక లబ్ధికి శాస్త్ర సాంకేతికతలను తగినట్టుగా ఉపయోగించకుండా స్వావలంబన సాధించాలన్న భారత్ కృషి సఫలం కాదని మంత్రి ప్రధాన్ చెప్పారు. ఆరోగ్యకరమైన పరిశోధన, అభివృద్ధి వాతావరణం ద్వారా మనం అత్యాధునిక ఉత్పత్తులను, సేవలను అబివృద్ధి చేయడమే కాక, ఉనికిలో ఉన్న వ్యవస్థలను, ప్రక్రియలను మరింత సమర్ధవంతం చేయగలం. భారత దేశపు గొప్ప పురాతన వారసత్వాన్ని, ఆధునిక శాస్త్రీయ భావనలతో, గణితంతో నవ్య శాస్త్రీయ పరిశోధన పద్ధతుల ద్వారా సమగ్రం చేసి, ఈ పద్ధతుల వెనుక ఉన్న అనేక రహస్యాలను ఆవిష్కృతం చేసి, వాటిని శాస్త్రీయంగా స్థిరపరచాలన్నారు.
అంతరిక్ష పరిశోధన, వ్యవసాయం, ఫార్మా వంటి వివిధ రంగాలలో భారత్ వేగాన్ని పెంచిన శాస్త్రీయ సమాజం కృషిని కొనియాడుతూ, వాస్తవ పారిశ్రామిక, సామాజిక సమస్యలను పరిష్కరించే దిశగా పని చేయవలసిందిగా ప్రధాన విజ్ఞప్తి చేశారు.
ప్రధాన మంత్రి కార్యాలయం
వైశాఖి సందర్భం లో ప్రజల కు శుభాకాంక్షలు తెలిపిన ప్రధాన మంత్రి
పావన భరిత సందర్భం అయినటువంటి వైశాఖి నాడు, ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు.
‘‘మంగళదాయకం అయినటువంటి ఈ పండుగ రోజు ప్రతి ఒక్కరి జీవనం లో సంతోషాన్ని, సమృద్ధి ని అందించుగాక. ప్రకృతి తోను, కష్టపడి పనిచేసే మన రైతుల తోను ఒక ప్రత్యేకమైనటువంటి అనుబంధాన్ని ఈ పండుగ రోజు కలిగివుంది. మన పొలాలు పైరుపచ్చ గా కళకళలాడుతూ ఉండుగాక; ఈ పర్వదినం మన గ్రహాన్ని సంరక్షించుకొనేందుకు మనను ప్రోత్సహించుగాక’’ అని ఒక ట్వీట్ లో ప్రధాన మంత్రి పేర్కొన్నారు.
పవిత్రత నిండినటువంటి వైశాఖి సందర్భం లో ఇవే శుభాకాంక్షలు.
పర్యావరణం, అడవులు, మరియు వాతావరణ మార్పు మంత్రిత్వ శాఖ
భారత హిమాలయ ప్రాంతంలోని 13 రాష్ట్రాలలో 92 ఎకో- సెన్సిటివ్ జోన్లు , 2 పర్యావరణ సున్నిత ప్రాంతాలుగా ప్రకటించారు
రక్షిత ప్రాంతాలలో జీవవైవిధ్యాన్ని నిర్వహించేందుకు, సంరక్షించేందుకు పర్యావరణ, అటవీ, పర్యావరణ మార్పు మంత్రిత్వ శాఖ రక్షిత ప్రాంతాల చుట్టూ ఎకో- సెన్సిటివ్ జోన్లు లను నోటిఫై చేసింది. వన్యప్రాణ పరిరక్షణ వ్యూహంలో భాగంగా, 2002వ సంవత్సరంలో రక్షిత ప్రాంతాల చుట్టూ ఉన్న ప్రాంతాన్ని రక్షిత ప్రాంతాల  చుట్టూ మరింత రక్షణను కల్పించేందుకు, రక్షిత బఫర్ను సృష్టించేలా ఎకో సెన్సిటివ్ జోన్లను నోటిఫై చేయాలని నిర్ణయించింది. ప్రత్యేక పర్యావరణ వ్యవస్థలకు ఒకరకమైన విఘాత శోషకంగా  రక్షిత ప్రాంతాలు లేదా ఇతర సహజ ప్రాంతాలను అత్యధిక రక్షిత నుంచి తక్కువ రక్షణ అవసరమైన ప్రాంతాల మధ్య పరివర్తన జోన్గా సృష్టించడం అన్నది ఇఎస్జెడ్లను ప్రకటించడం వెనుక ఉన్న ప్రధాన లక్ష్యం. అంతేకాకుండా, పర్యావరణ ప్రాముఖ్యత ఉన్న ప్రాంతాలలో జీవవైవిధ్యాన్ని సంరక్షించేందుకు, సంరక్షణ కోసం ప్రత్యేక శ్రద్ధ అవసరమైన ప్రత్యేక జీవ వనరులు ఉన్నందున మంత్రిత్వ శాఖ పర్యావరణపరంగా సున్నిత ప్రాంతాలు లను నోటిఫై చేసింది.
పర్యావరణం, అడవులు, పర్యావరణ మార్పు  మంత్రిత్వ శాఖ రూపొందించిన మార్గదర్శకాలకు అనుగుణంగా ఆయా రాష్ట్రాలు జాతీయ పార్కులు, వన్యప్రాణ ఆశ్రయాలు చుట్టూ ప్రాంతాలను కేంద్ర ప్రభుత్వం ఇఎస్జెడ్లుగా ప్రకటించేందుకు సర్వేను, గుర్తింపును నిర్వహించాయి. రాష్ట్ర ప్రభుత్వ ప్రతిపాదనలు, సూచనల ఆధారంగా, పర్యావరణ  చట్టం, 1986 లోని సెక్షన్ 3లోని ఇఎస్జి నోటిఫికేషన్ కింద ఆయా రాష్ట్ర ప్రభుత్వాలు జోనల్ మాస్టర్ ప్లాన్ ను రూపొందించేందుకు మార్గదర్శకాలను అందిస్తుంది. దీనితోపాటుగా, సంబంధిత ఇఎస్జెడ్కి సంబంధించి జోనల్ మాస్టర్ ప్లాన్లో భాగంగా పర్యాటక మాస్టర్ ప్లాన్ను తయారు చేయడం తప్పనిసరి చేస్తుంది. ఇప్పటివరకూ, భారత హిమాలయ ప్రాంతం విషయానికి వస్తే 13 రాష్ట్రాలలో 2 ఇఎస్ఎలను, 92 ఇఎస్జెడ్లను నోటిఫై చేయడం జరిగింది.
.ఈ సమాచారాన్ని పర్యావరణం, అడవులు, పర్యావరణ మార్పు శాఖల సహాయ మంత్రి శ్రీ అశ్విని కుమార్ చౌబే బుధవారంనాడు రాజ్యసభకు ఇచ్చిన లిఖితపూర్వక సమాధానంలో వెల్లడించారు.
నూతన మరియు పునరుత్పాదక శక్తి మంత్రిత్వ శాఖ
దేశంలో పైకప్పు సౌర విద్యుత్ ఉత్పత్తి సామర్థ్యాన్ని పెంచేందుకు కేంద్ర ప్రభుత్వం తీసుకున్న ప్రధాన చర్యలు
దేశంలో పైకప్పు సౌర విద్యుత్ ఉత్పత్తి సామర్థ్యాన్ని పెంచేందుకు కేంద్ర ప్రభుత్వం తీసుకున్న ప్రధాన చర్యలు:
-
-
- నివాస విభాగం కోసం సీఎఫ్ఏతో పైకప్పు సౌర పథకం రెండో దశను ప్రారంభించడం, గత సంవత్సరం సాధించిన ఆర్టీఎస్ సామర్థ్యం కంటే ఒక సంవత్సరంలో అదనపు ఆర్టీఎస్ సామర్థ్యాన్ని సాధించడం కోసం డిస్కంలకు స్లాబ్ విధానంలో ప్రోత్సాహకాలు
- ఈ పథకం కింద, దేశంలో ఏ ప్రాంతంలో నివశించేవారైనా పైకప్పు సౌర ఫలకాల ఏర్పాటు కోసం దరఖాస్తు చేసుకోవడం, నేరుగా వారి బ్యాంక్ ఖాతాలోకి రాయితీలను పొందేలా జాతీయ పోర్టల్ ప్రారంభం
- డిస్కం స్థాయిలో ఆన్లైన్ పోర్టళ్ల అభివృద్ధి, ఆర్టీఎస్ ప్రాజెక్టులకు సంబంధించిన డిమాండ్ సమీకరణ
- ప్రభుత్వ రంగంలో ఆర్టీఎస్ ప్రాజెక్టులను త్వరగా అమలు చేయడానికి నమూనా ఎంవోయూ, పీపీఏ, కాపెక్స్ ఒప్పందాలు
- 500 కిలోవాట్ల వరకు లేదా విద్యుత్ మంజూరు చేసిన లోడ్ వరకు, ఏది తక్కువైతే దాని నెట్-మీటరింగ్ కోసం విద్యుత్  నిబంధనలు-2020 జారీ
- ప్రాజెక్టు ఆమోదం, నివేదిక సమర్పణ, ఆర్టీఎస్ ప్రాజెక్టుల అమలు పురోగతిని పర్యవేక్షించడం కోసం ఆన్లైన్ పోర్టల్ రూపకల్పన
- ప్రపంచ బ్యాంకు వంటి ప్రపంచ స్థాయి సంస్థల నుంచి రాయితీకి రుణాల సౌలభ్యం
- ఆర్బీఐ ప్రాధాన్యత రంగ రుణ మార్గదర్శకాల కిందకు పునరుత్పాదక ఇంధనం చేర్చడం
- 2030 సంవత్సరం వరకు పునరుత్పాదక ఇంధనం కొనుగోలు బాధ్యత  కోసం విధాన ప్రకటన
- సౌర విద్యుత్ ఫలక వ్యవస్థలు/పరికరాల విస్తరణ కోసం నాణ్యత ప్రమాణాలు ప్రకటన
- ఆర్టీఎస్ కోసం ఆవిష్కరణాత్మక వ్యాపార రీతులు
- వివిధ మాధ్యమాల ద్వారా సమాచారం వెల్లడించడం, ప్రజలకు అవగాహన కార్యక్రమాలు
కేంద్ర విద్యుత్, పునరుత్పాదక ఇంధన శాఖ మంత్రి శ్రీ ఆర్.కె.సింగ్ ఇవాళ రాజ్యసభకు లిఖితపూర్వక సమాధానం రూపంలో ఈ సమాచారాన్ని అందించారు.
ప్రధాన మంత్రి కార్యాలయం
మహాత్మ జ్యోతిబా ఫులే కు ఆయన జయంతి నాడు శ్రద్ధాంజలి ఘటించిన ప్రధాన మంత్రి
మహా సామాజిక సంస్కరణ వాది మహాత్మ జ్యోతిబా ఫులే కు ఆయన జయంతి సందర్భం లో ప్రధాన మంత్రి శ్రీ నరేంద్ర మోదీ శ్రద్ధాంజలి ని ఘటించారు. సామాజిక న్యాయ సాధన మరియు దళితున కు సాధికారిత ను కల్పించడం లో శ్రీ జ్యోతిబా ఫులే అందించినటువంటి సమున్నతమైన తోడ్పాటు ను కూడా శ్రీ నరేంద్ర మోదీ గుర్తు కు తెచ్చుకొన్నారు. మహాత్మ జ్యోతిబా ఫులే ను గురించిన తన భావాల ను సైతం శ్రీ నరేంద్ర మోదీ ఒక వీడియో క్లిప్ మాధ్యం ద్వారా వెల్లడించారు.
ప్రధాన మంత్రి ఒక ట్వీట్ లో -
‘‘మహాత్మ ఫులే జయంతి నాడు ఆయన కు నేను ప్రణామాన్ని ఆచరిస్తున్నాను. మరి సామాజిక న్యాయ సాధన మరియు దళితులకు సాధికారిత ను కల్పించడం లో ఆయన అందించినటువంటి సమున్నతమైన తోడ్పాటు ను నేను స్మరించుకొంటున్నాను. ఆయన యొక్క ఆలోచన లు లక్షల కొద్దీ ప్రజల కు ఆశ ను మరియు శక్తి ని ప్రసాదించేవే.’’ అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 13.40 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,53,58,865
|
|
అందుబాటులోని నిల్వలు
|
|
13,40,04,935
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 13.40 కోట్లకుపైగా  నిల్వలు అందుబాటులో ఉన్నాయి.